# Konk-Kerne

Konk-Kerne :
| Ar gêr gloz. ||
| Anv gallek (ofisiel) | Concarneau |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kemper |
| Kanton | Konk-Kerne (pennlec'h) |
| Kod kumun | 29039 |
| Kod post | 29900 |
| Maer Amzer gefridi | Marc Bigot 2020-2026 |
| Etrekumuniezh | Konk-Kerne Tolpad-kêrioù |
| Bro velestradurel | Bro Gerne |
| Lec'hienn Web | Ti-kêr |
| Poblañsouriezh ||
| Poblañs | 20 209 ann. (2020) |
| Stankter | 492 ann./km² |
| Douaroniezh ||
| Daveennoù lec'hiañ | 47° 52′ 34″ Norzh 3° 55′ 04″ Kornôg / 47.876111, -3.917778 |
| Uhelderioù | kreiz-kêr : 6 m bihanañ 0 m — brasañ 106 m |
| Gorread | 41,08 km² |
| Konk-Kerne ||
| kemmañ |
Konk-Kerne zo ur gumun e Breizh, war aod ar Meurvor Atlantel. Pennlec'h kanton Konk-Kerne eo. Brudet eo bet evel ur porzh-pesketaerien. Hiziv e vez gweladennet ar gêr gloz.

## Ardamezioù

* En erminoù e deir c'hadvouc'hal en gul, peuliet ha treustellet.
* Diwar ardamezeg d'Hozier (1696).

## Istor

* Konk a oa un enezennig e parrez Beuzeg-Konk. Adalek an XIII$^{vet}$ kantved e teuas Konk (Konk-Kerne) da vezañ ur porzh bras hag ur gêr vras, gant mogerioù-difenn en-dro dezhi. Un drev eus Beuzeg-Konk e oa koulskoude, ha ne zeuas da vezañ distag nemet goude an Dispac'h gall, e 1801. E 1793 e oa bet krouet div gumun distag, Beuzeg-Konk ha Konk-Kerne.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Kerdrain, kure.

### XX$^{vet}$ kantved
#### Brezel-bed kentañ

* Mervel a reas 298 gwaz eus ar gumun, eleze 4,10% eus ar boblañs e 1911,abalamour d'ar brezel.

#### Korventenn

* 19-20 a viz Gwenholon 1930: mervel a ra 21 pesketour eus Konk-Kerne abalamour d'ar gorventenn.

#### Eil brezel-bed

* Mervel a reas 88 den ag ar gumun abalamour d'ar brezel.
* Tri gwaz eus ar gumun a voe fuzuilhet e miz Gouhere 1944 gant an Alamaned e Kerfani e Molan.

#### Brezelioù didrevadennañ
##### Brezel Indez-Sina

* Mervel a reas c’hwec’h vilour eus ar gumun.

##### Brezel Aljeria

* Mervel a reas tri milour eus ar gumun.

#### Stagidigezh

* E 1945 e oa bet staget kumun Beuzeg-Konk ouzh kumun Konk-Kerne.
* E 1959 e oa bet staget kumun Lanrieg ouzh ar gumun.

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

### Ya d'ar brezhoneg

* D'an 28 a viz Mezheven 2012 e oa bet votet ar garta Ya d'ar brezhoneg gant kuzul-kêr ar gumun.

### Deskadurezh

* Klasoù divyezhek a zo eno abaoe 1999.
* E distro-skol 2024 e oa 102 skoliad enskrivet er c'hlasoù divyezhek (7,3 % eus skolidi ar gumun evit a sell ouzh ar c'hentañ derez)
* Ar vagouri À La Rue Béole he deus sinet live 1 karta Divskouarn.

## Monumantoù ha traoù heverk

* Roet eo bet al label Kêrioù ha Broioù Arz hag Istor dezhi.
* Kêr gloz
* Horolaj hag horolaj-heol
* Monumant ar re varv, luc’hskeudennoù ha kartenn-bost$^,$. E 1900 e voe dibabet e lec’h gant ar c’huzul-kêr; dioueliet e voe d’an 11 a viz Du 1920.

### Bezioù ar C'hommonwealth e bered ar gumun

| Bro | Niver a soudarded |
| Kanada | 1 |
| Rouantelezh-Unanet | 1 |
| Zeland-Nevez | 1 |
| Hollad | 3 |
Karrnijourion e oant holl. Marvet int e-pad an Eil Brezel-bed.

### Bez-brezel ar C'hommonwealth e bered Lanrieg

| Bro | Niver a soudarded |
| Rouantelezh-Unanet | 1 (Aerlu) |
| Hollad | 1 |
Karrnijour e oa. Marvet eo d'an 29 a viz Gwengolo 1940, e-pad an Eil Brezel Bed. Mervel a reas pa gouezhas e garr-nij (Beaufort Mk I marilhet W6493 ha kodet N1149) er mor.

## Emdroadur ar boblañs abaoe 1962

Niver a annezidi

## Tud
### Tud bet ganet eno

* 1817 : Yann-Vari ar Brizh, nijour
* 1944 : Jean-Paul Ollivier, kelaouenner
* 1946 : Jean Kerhervé, istorour
* 1954 : Yann-Fañch Jacq, embanner ha skrivagner brezhonek
* 1965 : Michel Desjoyeaux, merdeer
* 1970 : Stéphane Guivarc'h, melldroader
* 1970 : David Le Gac, broder

### Tud marvet eno

* 1923 : Théophile Deyrolle, livour, skeudennaouer ha tresour breizhat

### Arzourien bet awenet gant Konk-Kerne

* Livourien : Henri Barnoin, Emma Herland

### Ardamezeg ar familhoù

* Lohéac
* Senesal Konk-Kerne e 1696
* En argant e vailhenn en sabel.

## Gevelliñ

* Senne Bielefeld, Alamagn (1969)
* M'bour, Senegal (1977)
* Pennsans, Kernev-Veur (1982)

## Sport

* 10 a viz Gouere 1982 : 7vet tennad-hent Tro Bro-C'hall etre Kankaven ha Konk-Kerne ; trec'h eo Pol Verschuere (Belgia).
* 11 a viz Gouere 1982 : 8vet tennad-hent Tro Bro-C'hall etre Konk-Kerne ha Kastellin ; trec'h eo Frank Hoste (Belgia).

## Liammoù diavaez

a vo kavet e Wikimedia Commons.
* (fr) concarneau.fr/ville, lec'hienn ofisiel ar gumun
* (br) Konk-Kerne war lec'hienn Geobreizh

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 50
* ↑ Memorial Genweb
* ↑ La Dépêche de Brest et de l'Ouest, 24 a viz Gwenholon 1930
* ↑ Memorial Genweb
* ↑ "Le Télégramme", Kerfany-les-Pins. Hommage aux 21 résistants fusillés
* ↑ Memorial Genweb
* ↑ Memorial Genweb
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 264, Kemper, Nouvelles Éditions Bretonnes, 1936
* ↑ Distro-skol ar c’helenn divyezhek
* ↑ Memorial Genweb
* ↑ Memorial Genweb
* ↑ Université de Lille
* ↑ In Memories
* ↑ Commonwealth War Graves Commission
* ↑ Pertes R.A.F Finistère